དེ་ལྟར་མི་དགེ་བ་ཡི་ལྟས། །བགེགས་
དང་བཅས་པ་ཉིད་ན། གསང་གཏོར་དང་སྲུང་འཁོར། ལས་ཐམས་ཅད་
པའི་སྔགས་ཀྱིས་མར་གྱི་སྲེག་བླུགས་ལན་བདུན་བྱས་ལ། ཞེས་གསུངས་པས།
- 221 -

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
བཟང་ན་དགེ་ལ། ངན་ན་བཟློག་ཐབས་བྱའོ། །དེ་ནས། བསྲེག་རྫས་རྣམས་
འབུལ་ཏེ། ཐོག་མར་ཡམ་ཤིང་གཉིས་ཕུལ་ལ། ཨོཾ་དེ་ཝ་སོགས་དང་། ཨོཾ་བོ་དི་
བྲིཀྵ་ཡ་སྭཱ་ཧཱ། འདིས་དཔལ་ལྡན་བླ་མ་དམ་པ་ཞི་བར་གཤེགས་པ་རྣམས་ཀྱི་
ཐུགས་དགོངས་རྫོགས་པར་གྱུར་ཅིག །ད་ལྟ་ཞལ་བཞུགས་པ་རྣམས་ཀྱི་སྐུ་ཚེ་
དང་ཐུགས་དམ་མཛད་པའི་ཕྲིན་ལས་ཀྱི་བར་ཆད་ཐམས་ཅད་ཉེ་བར་ཞི་བ་
དང་། བདག་ཅག་གི་ཡང་མི་མཐུན་པའི་ཕྱོགས་ཐམས་ཅད་ཤཱནྟིཾ་ཀུ་རུ་ཡེ་སྭཱ་
ཧཱ། སྦྱིན་བདག་གི་སོགས། སྤེལ་ཚིག་སྐབས་དང་སྦྱར། རྒྱས་པའི་ཚེ་ཚུལ་འདི་
དང་མཐུན་པར་རིག་པས་དཔྱད་ལ་བྱའོ། །
དེ་ནས། རྫས་སྔགས་བརྗོད་ཅིང་། ཟུང་དུ་སྲེག །སློབ་མ་ཞིག་གིས། བདུན་
སོགས་གྲངས་བརྩིའོ། །དེའི་རིམ་པས་མེ་ལྷའི་སྔགས། སོ་སོའི་རྫས་སྔགས།
སྤེལ་ཚིག་དང་སྦྱར་ནས་འབུལ་ལོ། །ཡམ་ཤིང་དང་དུར་བ་ཀུ་ཤ་རྣམས་མཐེ་
བོང་དང་སྲིན་ལག་(༢༠བ)སྦྱར་བས་འབུལ། ཁུ་བའི་རྫས་ཞལ་དུའོ། །ཡམ་ཤིང་
འོད་ཀྱི་དཀྱིལ་འཁོར་ལའོ། །ཞོ་ཟན་སོགས་བཟའ་བ་དང་། ཞལ་བསིལ་དང༌།
ཏིལ་ལ་སོགས་པ་ནི་ཕྱག་ཏུའོ། །དྲི་ཐུགས་ཀར་རོ། །མེ་ཏོག་དབུ་ལའོ། །བདུག་
སྤོས་ནི་འབར་བ་ལའོ། །ཐུན་མོང་སྐུ་ལའོ། །ཞབས་བསིལ་ཞབས་ལའོ། །མར་
མེ་མཆོད་ཡོན་མདུན་དུ་འབུལ་ལོ། །མཆོད་བསྟོད། མར་ཁུ་བླུགས་གཟར་
གང་འབུལ། མེ་ལྷ་འབར་བའི་རྣམ་པར་གྱུར་ཅེས་བརྗོད།
དེ་ནས། ཁཎྜ་རོ་ཧིས་བསངས། སྭ་བྷཱ་བའི་སྔགས་ཚན་བཞི་བརྗོད་ནས།
ཡེ་ཤེས་སྤྱན་འདྲེན་པའི་བར་ལྷ་སྟ་གོན་ལྟར་བསྐྱེད། དཀྱིལ་འཁོར་དང་
འབྲེལ་ན། སློབ་མ་ཞིག་གིས། དཀྱིལ་འཁོར་འགྲམ་ནས་ལྷ་རང་གི་སྔགས་
བརྗོད་ཅིང་། མེ་ཏོག་རེ་ཏིང་ཕོར་སོགས་སུ་བླུགས། རོལ་མོ་དང་བཅས་ཏེ་
- 222

གནས་ནང་པ་གྲགས་པ་འོད་ཟེར་གྱི་གསུང༌།
སྤྱན་དྲངས་ནས། སློབ་དཔོན་གྱིས་ཐབ་ཀྱི་དབུས་སུ་དོར། དེ་ནས་མཆོད་པ།
དགུག་གཞུག་ནས། དབང་བསྐུར། རྒྱས་གདབ། མཆོད་བསྟོད་རྒྱས་པ། བསྒོ་
བའི་གླུ་དང་བཅས་པ་བྱའོ། །
བསྲེག་རྫས་རྣམས་ལ་བདུད་རྩི་གཏོར། ནང་མཆོད་ལྟར་བྱིན་གྱིས་
བརླབས། འབྲུ་གསུམ་བརྗོད། བདུད་རྩིའི་རང་བཞིན་བསྲེག་རྫས་སོ་སོའི་
རྣམ་པར་གསལ་བར་གྱུར། ཅེས་བརྗོད། གཙོ་བོའི་སྙིང་པོ་དང་། དགང་
བླུགས་ཀྱི་སྔགས་ཀྱིས་སྔར་བཞིན་དགང་བླུགས་བདུན་ཕུལ། ཉེ་སྙིང་ལ། རྫས་
སོ་སོའི་སྔགས་དང་། སྤེལ་ཚིག་སྦྱར་ལ་འབུལ་ལུགས་གོང་བཞིན་བྱ། ཉི་ཤུ་རྩ་
གཅིག་སོགས་འབུལ། ཡུམ་གྱི་ཉེ་སྙིང་ལ་རྫས་རིམ་པས་སྦྱར་བ་བདུན་སོགས་
འབུལ། ལྷ་མ་ལུས་པའི་སྙིང་པོ་ཚར་རེ་ལ། ཡམ་ཤིང་སོགས་རྫས་སྣ་བཅུ་
གཅིག་གི་སྔགས་སྤེལ་ཚིག་དང་བཅས་ནས་བདུན་སོགས་འབུལ། རྒྱས་པའམ།
བསྡུ་ན། སྔགས་ཚར་གཅིག་ལ། ཡམ་ཤིང་། ཡང་གཅིག་ལ་མར་ཁུ། ཡང་ཚར་
གཅིག་ལ་ཏིལ་སོགས་རྫས་ལྷག་མ་ཐམས་ཅད་སྦྱར་ལ་འབུལ། མཐར་གོང་
བཞིན་དགང་བླུགས་གསུམ་སོགས་འབུལ། དགང་བླུགས་འབུལ་དུས་ཐམས་
ཅད་དུ་རོལ་མོ་བྱའོ། །སླར་མཆོད་བསྟོད། བདུད་རྩི་ཕུལ། ཡིག་བརྒྱ་། བཟོད་
གསོལ། ལྷ་མེ་ཏོག་གིས་སྤྱན་དྲངས་ན། ཐབ་ཀྱི་འགྲམ་ནས་ལྷ་མ་ལུས་པའི་
སྔགས་དང་མེ་ཏོག་རེ་སློབ་དཔོན་གྱིས་བླངས་ནས། དཀྱིལ་འཁོར་འགྲམ་དུ་
སྤྱན་འདྲེན། ཨོཾ་ཁྱེད་ཀྱི་སོགས་གཤེགས་གསོལ་བྱའོ། །སླར་མེ་ལྷ་སྐུ་མདོག་
ཞལ་ཕྱག་ཡོངས་སུ་རྫོགས་པ་གསལ་བར་གྱུར་ཅེས་བརྗོད། མཆོད་བསྟོད།
བསྲེག་རྫས་རྣམས་རིམ་བཞིན་བདུན་སོགས་འབུལ། སླར་ཡང་མཆོད་བསྟོད།
ཡིག་བརྒྱ། བཟོད་གསོལ། གཤེགས་སུ་གསོལ། དམ་ཚིག་པ་དམིགས་མེད་
- -
223 -

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
དམ་རང་ལ་བསྡུ། བཀྲ་ཤིས་བརྗོད། དགེ་བ་བསྔོ་བར་བྱའོ། །
ཚོགས་འཁོར་ནི། མདུན་བསྐྱེད་དང་འབྲེལ་བར། གཏོར་མ་གསུམ་མམ་
ལྔའམ་བདུན་སོགས་བཤམ། ཤ་ཟན་ཤིང་ཐོག །ཁུར་བ། ཆང་སོགས་ཚོགས་
རྫས་གང་འཛོམས་ལ་ནང་མཆོད་གཏོར། བསངས་སྦྱངས་ནས། ཨོཾ་ཨཿཧཱུྃ་
གི་བར་བྱིན་གྱིས་བརླབས། རོལ་(༢༡ན)མོ་དང་བཅས་ཏེ། ན་མཿ སོགས་ལན་
གསུམ་བརྗོད། གཏོར་མ་རྣམས་ལ་ཚོགས་བྲན། ཆང་ཕུད་འཐོར། ཀྱེ་ཀྱེ་
འཇིག་རྟེན་འདྲེན་པ་བླ་མེད་བླ་མ་དང༌། །ཡི་དམ་ལྷ་དང་དམ་ཅན་རྒྱ་མཚོ་
ལ། །ཐུན་མོང་ཐུན་མོང་མིན་པའི་དངོས་གྲུབ་ཕྱིར། །གཏོར་ཆོག་གཞིན་དུ་
གཏོར་མ་འབུལ་བར་འཚལ། །ཞེས་ཞུ། གསང་སྔགས་ནང་གཏོར་ལྟར་གཏོར་
མ་འབུལ། བསྟོད་པ་བྱ། བསྡུ་ན། འདི་གའི་གཏོར་ཆོག་ལྟར་བསྔོ། རང་གི་
ཆོས་སྐྱོང་གང་བྱེད་ལ་གཏོར་མ་འབུལ། ཚོགས་ཕུད། དཀྱིལ་འཁོར་འགྲམ་དུ་
སྟེགས་ཁར་བཞག །ཕྱག་འཚལ་ནས། ཧཱུྃ། དཀྱིལ་འཁོར་ལྷ་ཚོགས་དགོངས་སུ་
གསོལ། །གཟིགས་ཤིག་མཛེས་ལྡན་དམ་པའི་ཆོས། །འདི་ལ་རྣམ་རྟོག་བྱར་མི་
རུང་། །བྲམ་ཟེ་ཁྱི་དང་གདོལ་པ་གསུམ། །རང་བཞིན་གཅིག་ཏུ་དགོངས་ཏེ་
རོལ། །ལན་གསུམ་སོགས་ཀྱིས་འབུལ། སློབ་དཔོན་སྤྱན་སྔར་གཡས་ཀྱིས་བ་
ལ་སོགས་བཟུང་བ་སྟེང་། གཡོན་ཀྱི་མ་ད་ན་བཟུང་བ་འོག་ཏུ་བྱས་པ་སྣོལ་
ནས། ཧཱུྃ། དཔའ་བོ་ཆེན་པོ་དགོངས་སུ་གསོལ། །གཟིགས་ཤིག་སོགས། ལན་
གསུམ། ལེན་པ་པོས། ཧཱུྃ། བདེ་གཤེགས་ཆོས་ལ་སྡིག་མེད་ཅིང་། །གཟུང་དང་
འཛིན་པ་རྣམ་པར་སྤངས། །འདོད་ཆགས་དྲི་མ་དང་བྲལ་བའི། །དེ་ཁོ་ན་
ཉིད་ལ་བདག་ཕྱག་འཚལ། །ཞེས་བརྗོད། དེ་བཞིན་གྲལ་པ་རྣམས་ལ་འདྲེན།
ཚོགས་ལ་ལོངས་སྤྱོད། ལྷག་མ་བསྡུས། བྲན། བཛྲ་ཌཱ་ཀི་ནི་སོགས་ཀྱི་རྗེས་སུ།
- 224-

གནས་ནང་པ་གྲགས་པ་འོད་ཟེར་གྱི་གསུང༌།
ཨུ་ཙིཥྚ་བཏགས་ལ་ཕྱི་རོལ་དོར། བཤལ་ཆུ་བཏང་། བཀྲ་ཤིས་བརྗོད་བསྔོ་བ་
བྱའོ། །
བསྙེན་པའི་དུས་ཐུན་མཇུག་དང༌་།
གཞན་ཡང་གཏོར་མ་འབུལ་བའི་
སྐབས་ཐམས་ཅད་དུ། རྒྱུ་གང་འཛོམ་གྱི་གཏོར་མ་ལ་བདུད་རྩི་བྲན། བྱིན་
གྱིས་བརླབས། ཕེ་ཕེ་ཕེ། སྐད་ཅིག་གི །དཔལ་འཁའ་འགྲོ་རྒྱ་མཚོ་ཧེ་རུ་ཀ་
ཞེས་ནས། ཚོགས་དང་བཅས་པ་ཐམས་ཅད་ནམ་མཁར་ཆོས་འབྱུང་ཆེན་
པོའི་ནང་དུ་བཞུགས་པ་གསལ་བར་གྱུར། མཆོད། ལག་པ་བྱིན་གྱིས་བརླབས།
ལྷ་རྣམས་ཀྱི་ལྗགས་ཧཱུྃ་དཀར་པོ་ལས། རྡོ་རྗེ་དཀར་པོར་གྱུར་པའི་འོད་ཀྱི་སྦུ་
གུས་གཏོར་མ་གསོལ་བར་གྱུར། སྔགས་ལན་བདུན་སོགས་བརྗོད། མཆོད་
བསྟོད། ཨོཾ་ཁ་ཁ་ཞེས་ནས། ཡིད་ལ་འདོད་པ་ཀུན་འགྲུབ་ཤོག་གི་བར་བརྗོད།
ཡིག་བརྒྱ། བཟོད་གསོལ། བཀྲ་ཤིས་བྱ། གཏོར་མགྲོན་བསྡུ། མཚན་མོ་ཡིན་ན་
དཔལ་འབར་བཙུགས། གཏོར་མ་གཙང་སར་བསྐྱལ་ལོ། །
རྗེས་ཆོག་ལ། ལྷ་རྣམས་ཡིད་ཀྱིས་གསལ་བཏབ། མཆོད་བསྟོད་བདུད་
རྩི་འབུལ་བ་བྱ། དངོས་སུ་འགྲོ་ས་ཡོད་ན་རོལ་མོ་དང་བཅས་པས། ཡིག་
བརྒྱ་བརྗོད་ཅིང་བསྐོར་བ་གསུམ་སོགས་བྱེད། ཤར་སྒོ་ནས། གཙོ་བོ་སོགས་
ཚིག་བཅད་རྣམས་ཀྱི་རྗེས་སུ།
བདག་ཅག་ལས་དང་པོ་པའི་སེམས་ཅན་
དང༌། སྙིགས་མའི་དུས་ཀྱི་སེམས་ཅན་དུ་གྱུར་པས། (༢༡བ)ཆོ་ག་ལྷག་པ། ཆད་
པ། འགལ་འཁྲུལ་ལ་སོགས་པ་ཉེས་པའི་ཚོགས་ཐམས་ཅད། མགོན་པོ་ཐུགས་
རྗེའི་བདག་ཉིད་ཅན་ཁྱེད་རྣམས་ལ་བཟོད་པར་གསོལ་ལོ། །ལས་ཀྱི་སྒྲིབ་
དང་། དངོས་གྲུབ་ཀྱི་བར་ཆད་དུ་མི་འགྱུར་བར་བྱིན་གྱིས་བརླབ་ཏུ་གསོལ།
ཞེས་པས་བཟོད་པར་གསོལ། དགེ་བ་བསྔོ་ཞིང་། སྨོན་ལམ་གདབ། བཀྲ་
-
225

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
ཤིས་བརྗོད། སྒྲུབ་མཆོད་ཞག་སྦྲེལ་བྱེད་ན། ནུབ་དང་པོ་རྣམས། མདུན་
བསྐྱེད་བུམ་པའི་ཡེ་ཤེས་པ་རྣམས་བདག་གི་བྱ་བ་མ་གྲུབ་ཀྱི་བར་ལ་བརྟན་
པར་བཞུགས་སུ་གསོལ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་བརྗོད། གཏོར་
མགྲོན་སྔར་མ་གཤེགས་ན་སྐབས་འདིར་གཤེགས། ཉལ་བའི་རྣལ་འབྱོར་གྱིས་
ཉལ། སང་སྔ་བར་ལངས། སྔོན་འགྲོ་གཏོར་མ་ནས་བཟུང་སྟེ། བདག་བསྐྱེད།
བུམ་བསྐྱེད། མདུན་བསྐྱེད་སྒྲུབ་ཅིང་མཆོད། བདག་འཇུག་ལེན་པ་སོགས་
བྱའོ། །མཐར་མདུན་བསྐྱེད་གཤེགས་པའི་ཚེ། ཨོཾ་ཁྱེད་སོགས་དང་། ཨོཾ་ཨ་ཀཱ་
རོ་སོགས་བརྗོད། དམ་ཚིག་པ་རྣམས་མི་དམིགས་པར་བྱ། དྲིལ་བུ་འཁྲོལ་
ཞིང་། ཆོས་ཐམས་ཅད་སྐྱེ་བ་མེད་པར་མོས་ཤིང་། ལྷ་མཚན་རྣམས་མཐའ་
ནས་བསྡུ། རང་གི་མགོར་ཅུང་ཟད་བླུགས། རྡོ་རྗེས་ཤར་སྒོ་ནས་བརྩམ་སྟེ་
གཙོ་བོའི་བར་དབྱི། རྡུལ་ཚོན་རྣམས་ཕྱགས། སློང་བ་པོ་ཡོད་ན་ཅུང་ཟད་
སྦྱིན། ཉུང་ཟད་རིལ་བུ་བྱས་ལ་བཅང༌། གཞན་ཐམས་ཅད་རྣམ་རྒྱལ་བུམ་
པའམ། བུམ་པ་གཞན་རས་ཀྱིས་བརྒྱན་པར་བླུགས། ཕུར་བུ་བཏོན། སྔགས་
བཟླས་པའི་འོ་མས་ཕུར་བུའི་སོ་བཀྲུས། ཕུར་ཁུང་དུ་ཡང་བླུགས། ཕུར་བུའི་
ཡེ་ཤེས་གཤེགས། རྡུལ་ཚོན་བུམ་པ་ཁྱོགས་ཁར་བཞག །དར་གདུགས་སོགས་
རོལ་མོ་དང་བཅས་ཏེ། རྒྱ་མཚོར་འབབ་པའི་ཆུ་འགྲམ་དུ་ཕྱིན་ཏེ། པདྨ་
དཀར་པོ་འདབ་བརྒྱད་བྲིས་པའི་སྟེང་དུ། འབྲས་སམ། ནས་ཀྱི་ཚོམ་བུ་དགུ་
བཀོད། མཐའ་མཆོད་གཏོར་གྱིས་སྐོར། པཾ་ལས་པདྨ་དཀར་ཞེས་སོགས་ཀྱིས་
བསྐྱེད། ཡེ་ཤེས་པ་བསྟིམ། དབང་བསྐུར། དབུ་བརྒྱན། མཆོད། གཏོར་མ་
བསངས་སྦྱངས། སྟོང་པའི་ངང་ལ། ཨོཾ་ལས་རིན་པོ་ཆེའི་སྣོད་ཡངས་ཤིང་
རྒྱ་ཆེ་བའི་ནང་དུ། ཨོཾ་ཨཿཧཱུྃ་འོད་དུ་ཞུ་བ་ལ། གཏོར་མ་དྭངས་ཤིང་ཐོགས་
- 226
-

གནས་ནང་པ་གྲགས་པ་འོད་ཟེར་གྱི་གསུང༌།
པ་མེད་པ་ནམ་མཁའ་དང་མཉམ་པར་གྱུར། ཨ་ཀཱ་རོས་བྱིན་གྱིས་བརླབས།
གཏོར་མ་བསྔོ། ཨོཾ་མཐའ་ཡས་སོགས་བརྗོད། ཨོཾ་མ་ཧཱ་ནཱ་ག་ཨ་ཏི་པ་ཏི། ས་
པ་རི་ཝ་ར་གཙྪ། ཞེས་བརྗོད་པས། ཀླུ་རྣམས་ཀྱིས་གདན་དྲངས་པར་བསམ།
མཆོད་པ་རྣམས་དང་། རྡུལ་ཚོན་ཆུར་བླུགས། བུམ་པ་ཆུ་གཙང་མས་བཀང་
བ་སྔ་མ་ལྟར་ཁྱེར་ཏེ། དཀྱིལ་འཁོར་ཁང་པར་བསང་གཏོར་དང་། བཀྲ་ཤིས་
བརྗོད་དོ། །
ཕྱེད་བཅས་བཞི་བརྒྱ་པ་དང༌། ཕྲེང་བ་ལས། དེ་ནས་སློབ་དཔོན་གྱིས་
ནི་ནོར། །(༢༢ན)མཁོ་བའི་ཡོ་བྱད་ཀུན་བསྡུས་ལ། །རང་ཉིད་ཀྱིས་ནི་སྤྱད་པར་
བྱ། །སློབ་མ་སོགས་ཀྱིས་ཅུང་ཟད་ཡིན། །རྨིང་འཛུག་པ་དང་རབ་གནས་
དང༌་། །སྦྱིན་སྲེག་མཁོ་བའི་ནོར་གང་ཡིན། །དེ་ཀུན་སློབ་དཔོན་ཁོ་ནས་
བཞེད། །རྡོ་རྗེ་འཛིན་པ་མཆོག་ཉིད་གསུངས། །ཞེས་དང༌་། སྤྱི་རྒྱུད་ལས།
དཀྱིལ་འཁོར་གྱི་ཡོ་བྱད་ཐམས་ཅད་སློབ་དཔོན་ཉིད་ལ་དབང་ལ། སློབ་
མས་བགོ་བཤའ་བྱས་ན་དམ་ཚིག་ཉམས་པ་དང་། སློབ་དཔོན་མི་འདོད་ན།
གདུགས་དང་། རྒྱལ་མཚན་དང་། རྔ་ཡབ་དང་། དྲིལ་བུ་སོགས། སངས་རྒྱས་
དང་༌། གདན་དང་གདུག་སྤོས་སོགས། དྲི་ལ་སོགས་པ། ཆོས་དང་། གོས་དང་
སྣོད་སྤྱད་སོགས་དགེ་འདུན་ལ་འབུལ། དགེ་འདུན་མེད་ན། དགེ་སློང་ངམ།
དགེ་བསྙེན་ལ་སྦྱིན་པར་བཤད་ཅིང་། བཟའ་བ་དང་ནི་བཅའ་བ་རྣམས། ཅི་
དགའ་བར་འཕོངས་པ་རྣམས་ལ་སྦྱིན། ཁྱི་དང་བྱ་རོག་ལ་སོགས་ལ་ཅུང་ཟད་
ཙམ་ཡང་མི་སྦྱིན། ཞེས་གསུངས་པ་དང་མཐུན་པར་ཡོ་བྱད་རྣམས་བསྡུའོ། །
དངོས་གྲུབ་ཀུན་འབྱུང་རྒྱུད་སྡེ་འོ་མའི་མཚོར། །ཆལ་ཆིལ་བསྐྱོད་པའི་
མཐའ་དྲུག་རླབས་ཕྲེང་ཅན། །གྲུབ་པའི་དབང་ཕྱུག་དུ་མས་ལེགས་སྲུབས་
-227-

མཚུར་གནས་ནང་གདན་རབས་རྣམས་ཀྱི་གསུང་ཐོར་བུ་ཁག །
པས། །སྨིན་གྲོལ་ལམ་ཟབ་རྩི་ཐོག་སྙིང་པོ་ཕྱུང༌། །སྐལ་ལྡན་སློབ་མ་རིན་
ཆེན་ཀོང་བུ་རུ། །དབང་བཞིའི་རྟོགས་པ་ཞུན་མར་གྱིས་བསྐངས་ཤིང༌། །རིམ་
གཉིས་རྣམ་གཞག་དྲི་མེད་སྡོང་བུ་ལ། །ལམ་བཟང་སྲོལ་འབྱེད་མཁྱེན་བརྩེའི་
སྒྲོན་མེ་སྤར། །བློ་གྲོས་མུན་སེལ་དཔག་བསམ་ལྗོན་ལས་འཁྲུངས། །གསལ་
བའི་མདངས་མཛེས་དཔག་བསམ་མེ་ཏོག་འདི། །དོན་གཉེར་རྣམས་ལ་
དཔག་བསམ་འདོད་དགུ་ལྟར། །དོན་གཉིས་གྲུབ་པ་དཔག་བསམ་འབྲས་
བུར་ཤོག །དཔལ་མཁའ་འགྲོ་རྒྱ་མཚོའི་ཆོ་གའི་རིམ་པ་དཔག་བསམ་ལྗོན་
ཤིང་གི་ཁ་སྐོང་ཟིན་བྲིས་དཔག་བསམ་གྱི་མེ་ཏོག་འདི། དོན་གཉེར་གྱི་དགེ་
བའི་བཤེས་གཉེན་ མང་རབ་ཀྱིས་ཕྱག་ལེན་གྱི་རིམ་པ་རྣམས་ཞིབ་པར་
བཀོད། ཅེས་པའི་གསུང་དང་དུ་བླངས་ཏེ། གསང་སྔགས་རྡོ་རྗེ་ཐེག་པ་ལ་
མོས་པ་ལམ་དུ་བྱེད་པ་སྙོམས་ལས་ཅན་གྲགས་པ་འོད་ཟེར་གྱིས། གནས་
ནང་རི་ཁྲོད་ཀྱི་ཡང་དབེན་དུ་སྦྱར་བའི། ཡི་གེ་པ་ནི་ཨ་ཀ་ཤ་དྷཱ་ཚའོ། །འདིས་
བསྟན་པ་དང་སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག། །།
- 228-